## Pravilnik o prostoru, nastavnim sredstvima, opremi i drugim uvjetima koje moraju osigurati Hrvatski crveni križ i ovlaštene zdravstvene ustanove za provođenje nastave iz predmeta "Pružanje prve pomoći osobama ozlijeđenim u prometnoj nesreći"

### NN 78/2009 (6.7.2009.), Pravilnik o prostoru, nastavnim sredstvima, opremi i drugim uvjetima koje moraju osigurati Hrvatski crveni križ i ovlaštene zdravstvene ustanove za provođenje nastave iz predmeta "Pružanje prve pomoći osobama ozlijeđenim u prometnoj nesreći"

78 06.07.2009 Pravilnik o prostoru, nastavnim sredstvima, opremi i drugim uvjetima koje moraju osigurati Hrvatski crveni križ i ovlaštene zdravstvene ustanove za provođenje nastave iz predmeta "Pružanje prve pomoći osobama ozlijeđenim u prometnoj nesreći"

MINISTARSTVO ZDRAVSTVA I SOCIJALNE SKRBI

1870

Na temelju članka 235. stavka 3. Zakona o sigurnosti prometa na cestama (»Narodne novine« broj 67/2008) ministar zdravstva i socijalne skrbi uz suglasnost ministra unutarnjih poslova donosi

PRAVILNIK

O PROSTORU, NASTAVNIM SREDSTVIMA, OPREMI I DRUGIM UVJETIMA KOJE MORAJU OSIGURATI HRVATSKI CRVENI KRIŽ I OVLAŠTENE ZDRAVSTVENE USTANOVE ZA PROVOĐENJE NASTAVE IZ PREDMETA »PRUŽANJE PRVE POMOĆI OSOBAMA OZLIJEĐENIM U PROMETNOJ NESREĆI«

Članak 1.

Ovim Pravilnikom propisuju se uvjeti u pogledu prostora, opreme i nastavnih sredstava, evidencije i načina vođenja evidencija i drugi uvjeti koje moraju osigurati Hrvatski Crveni križ i zdravstvene ustanove iz članka 200. stavka 3. Zakona o sigurnosti prometa na cestama prilikom osposobljavanja kandidata za vozače iz nastavnog predmeta Pružanje prve pomoći osobama ozlijeđenim u prometnoj nesreći.

Članak 2.

Prostor za izvođenje nastave (u daljnjem tekstu: učionica) za izvođenje nastave iz predmeta Pružanje prve pomoći osobama ozlijeđenim u prometnoj nesreći ne smije biti dio ugostiteljskog ili stambenog prostora, odnosno ne smije biti neposredno povezan s ugostiteljskim ili stambenim objektom.

Učionica mora ispunjavati sljedeće uvjete:

1. imati vlastiti ulaz koji ne služi kao prolaz u druge prostorije,

2. imati ukupnu površinu najmanje 25 m²,

3. imati visinu najmanje 2,4 m,

4. imati radnu površinu najmanje 1,5 m² po osobi,

5. imati odgovarajući namještaj i opremu i to:

• školsku ploču ili grafoskop ili računalo s projektorom,

• dovoljan broj stolaca s naslonom i podlogom za pisanje za kandidate,

• ormar za nastavni pribor, opremu i dokumentaciju i

• radni stol za predavača.

Prostor učionice mora udovoljavati uvjetima u pogledu tehničke opremljenosti u smislu zaštite na radu, zaštite i unapređenja čovjekova okoliša, zaštite od buke s mogućnošću prozračivanja, uređaja za zagrijavanje i propisno osvjetljenje sukladno posebnim propisima kojima se uređuje tehnička opremljenost.

Pored učionice u istom građevinskom objektu mora se nalaziti sanitarni čvor s umivaonikom.

Članak 3.

Za izvođenje nastave iz nastavnog predmeta Pružanje prve pomoći osobama ozlijeđenim u prometnoj nesreći obvezno je osigurati sljedeća nastavna sredstva i pomagala:

|  |  |  |
| --- | --- | --- |
| 1. | Priručnik prve pomoći Hrvatskog Crvenog križa | 15 komada |
| 2. | lutka za vježbanje osnovnog postupka održavanja života | 2 komada |
| 3. | kaciga | 2 komada |
| 4. | pokrivač | 15 komada |
| 5. | kutija prve pomoći koja je sastavni dio opreme motornog vozila | 1 komplet |
| 6. | prvi zavoj 12 cm × 5 m s jednim jastučićem 12 cm × 16 cm | 15 komada |
| 7. | prvi zavoj 8 cm × 3 m s jednim jastučićem 9 cm × 11 cm | 15 komada |
| 8. | kaliko-zavoj 4 cm × 5 m | 30 komada |
| 9. | kaliko-zavoj 8 cm × 5 m | 30 komada |
| 10. | kaliko-zavoj 12 cm × 5 m | 15 komada |
| 11. | trokutni rubac 100 cm × 100 cm × 140 cm | 30 komada |
| 12. | sterilna kompresa od gaze 5 cm × 5 cm 16 slojeva | 15 komada |
| 13. | sterilna kompresa od gaze 10 cm × 20 cm 12 slojeva | 15 komada |
| 14. | igle sigurnosnice | 30 komada |
| 15. | samo ljepljiva vrpca (flaster) 2 cm × 5 m | 5 komada |
| 16. | plastične vrećice za spremanje amputiranih dijelova tijela | 5 komada |
| 17. | škare sa zaobljenim vrhom | 5 komada |
| 18. | gumene rukavice za jednokratnu upotrebu najmanje jedan par po kandidatu |  |
| 19. | poliesterska folija metalizirana aluminijem (najmanje mjere 150 cm × 200 cm × 12 cm) | 5 komada |
| 20. | zaštitna folija za davanje umjetnog disanja | najmanje jedna za svakog kandidata |
| 21. | aluplast za opekline 80 cm × 50 cm | 15 komada |
| 22. | vata 100 g | 5 paketa |
| 23. | priručni materijal (novine, karton za izradu ovratnika i dr.), |  |
| 24. | dezinfekcijsko sredstvo za čišćenje lutke |  |
| 25. | koš za odlaganje otpada | 1 komad. |

Članak 4.

Nastavna sredstva i pomagala iz članka 3. ovoga Pravilnika moraju se nalaziti u učionici i biti na raspolaganju predavaču.

Nastavna sredstva i pomagala moraju biti čista i uredna, a po potrebi se zamjenjuju novima.

Sva nastavna sredstva i pomagala iz stavka 1. ovoga članka moraju biti u vlasništvu Hrvatskog Crvenog križa i ovlaštene zdravstvene ustanove.

Članak 5.

Osposobljavanje kandidata iz nastavnog predmeta Pružanje prve pomoći osobama ozlijeđenim u prometnoj nesreći može provoditi Hrvatski Crveni križ i zdravstvene ustanove ako ispunjavaju sljedeće uvjete:

1. izrade godišnji plan i program osposobljavanja na temelju Nastavnog plana,

2. u skladu s godišnjim planom osiguraju potreban broj predavača iz nastavnog predmeta Pružanje prve pomoći osobama ozlijeđenim u prometnoj nesreći,

3. imaju odgovarajući prostor (u vlasništvu ili zakupu), nastavna sredstva, pomagala i opremu sukladno ovom Pravilnikom,

4. imaju ovlaštenje Ministarstva zdravstva i socijalne skrbi (u daljnjem tekstu: Ministarstvo).

Članak 6.

Prije započinjanja provođenja nastave iz nastavnog predmeta Pružanje prve pomoći osobama ozlijeđenim u prometnoj nesreći pravne osobe iz članka 1. ovoga Pravilnika obvezne su Ministarstvu podnijeti zahtjev za izdavanje ovlaštenja za osposobljavanje kandidata za vozače iz nastavnog predmeta Pružanje prve pomoći osobama ozlijeđenim u prometnoj nesreći.

Uz zahtjev obvezno se prilaže:

– popis predavača koji će izvoditi nastavu s dokazima o njihovoj stručnoj osposobljenosti,

– opis prostora za izvođenje nastave sukladno članku 2. ovoga Pravilnika,

– popis nastavnih sredstava i pomagala sukladno članku 3. ovoga Pravilnika,

– preslik rješenja o upisu u registar nadležnog ureda.

Članak 7.

O osposobljavanju kandidata za vozača iz nastavnog predmeta Pružanje prve pomoći osobama ozlijeđenim u prometnoj nesreći pravna osoba koja provodi osposobljavanje obvezna je voditi sljedeću evidenciju:

1. Matičnu knjigu – evidencija o osposobljenim kandidatima,

2. Dnevnik rada s imenikom – evidencija o nastavi.

Evidencija iz stavka 1. ovoga članka može se voditi ručno ili u elektronskom obliku.

Sadržaj obrazaca evidencija iz stavka 1. ovoga članka nalaze se u Prilogu I. koji je otisnut uz ovaj Pravilnik i čini njegov sastavni dio.

Evidencija iz stavka 1. ovoga članka čuva se u arhivu pravne osobe koja provodi osposobljavanje kandidata za vozače iz nastavnog predmeta Pružanje prve pomoći osobama ozlijeđenim u prometnoj nesreći i to Matična knjiga trajno, a ostala evidencija tri godine.

Članak 8.

U slučaju prestanka rada pravne osobe koja provodi osposobljavanje kandidata iz nastavnog predmeta Pružanje prve pomoći osobama ozlijeđenim u prometnoj nesreći, matična knjiga pohranjuje se kod pravnog slijednika. Ako nema pravnog slijednika matična knjiga pohranjuje se kod Hrvatskog Crvenog križa.

Ministarstvo vodi evidenciju o društvima Hrvatskog Crvenog križa, zdravstvenim ustanovama iz članka 200. stavka 3. Zakona o sigurnosti prometa na cestama, koje su ovlaštene osposobljavati kandidate za vozače iz nastavnog predmeta Pružanje prve pomoći osobama ozlijeđenim u prometnoj nesreći.

Članak 9.

Danom stupanja na snagu ovoga Pravilnika prestaje važiti Pravilnik o osposobljavanju kandidata za vozače vozila na motorni pogon iz nastavnog predmeta Pružanje prve pomoći osobama ozlijeđenim u prometnoj nezgodi (»Narodne novine« broj 59/1998)

Članak 10.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/08-04/68
Urbroj: 534-07-09-1
Zagreb, 22. svibnja 2009.

Ministar
mr. Darko Milinović, dr. med., v. r.

PRILOG I.

1. MATIČNA KNJIGA

HRVATSKI CRVENI KRIŽ

(društvo)

ZDRAVSTVENA USTANOVA

(naziv)

MATIČNA KNJIGA

Svezak \_\_\_\_\_\_\_\_\_\_\_\_\_\_\_\_\_\_

Matični broj od \_\_\_\_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_\_\_\_

Godina od \_\_\_\_\_\_\_\_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_\_\_\_

|  |
| --- |
| Ovaj svezak matične knjige počinje s matičnim brojem \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_,  a završava s matičnim brojem \_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Potpis odgovorne osobe \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |  |  |  |  |  |
| --- | --- | --- | --- | --- | --- | --- | --- |
| Matični broj | Ime, ime oca, prezime | Datum rođenja | Mjesto, općina i država rođenja | Adresa boravišta | Vrijeme pohađanja nastave | Datum izdavanja potvrde\* | Primjedbe |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

\* u slučaju prekida i ponovnog nastavka osposobljavanje i slično

2. DNEVNIK RADA S IMENIKOM
ZA PREDMET »PRUŽANJE PRVE POMOĆI OSOBAMA OZLIJEĐENIM U PROMETNOJ NESREĆI«

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv pravne osobe koja provodi osposobljavanje)

Redni broj obrazovne grupe \_\_\_\_\_\_\_\_\_ / \_\_\_\_\_\_\_\_\_\_\_\_ god.

od \_\_\_\_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_\_\_\_

Odgovorna osoba Predavač

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

IMENIK – EVIDENCIJA O POHAĐANJU NASTAVE
IZ PREDMETA »PRUŽANJE PRVE POMOĆI OSOBAMA OZLIJEĐENIM U PROMETNOJ NESREĆI«

|  |  |  |  |  |  |  |  |
| --- | --- | --- | --- | --- | --- | --- | --- |
| Red. broj | Matični broj (broj iz matične knjige) | Ime, ime oca, prezime | Zanimanje | Naziv auto škole u koju je upisan kandidat | Prisustvo na nastavi (datum) | | |
|  |  |  |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| 4. |  |  |  |  |  |  |  |
| 5. |  |  |  |  |  |  |  |
| 6. |  |  |  |  |  |  |  |
| 7. |  |  |  |  |  |  |  |
| 8. |  |  |  |  |  |  |  |
| 9. |  |  |  |  |  |  |  |
| 10. |  |  |  |  |  |  |  |
| 11. |  |  |  |  |  |  |  |
| 12. |  |  |  |  |  |  |  |
| 13. |  |  |  |  |  |  |  |
| 14. |  |  |  |  |  |  |  |
| 15. |  |  |  |  |  |  |  |
|  |  |  |  |  |  |  |  |

REALIZACIJA NASTAVNOG PROGRAMA
IZ PREDMETA »PRUŽANJE PRVE POMOĆI OSOBAMA OZLIJEĐENIM U PROMETNOJ NESREĆI«

|  |  |  |  |
| --- | --- | --- | --- |
| Datum | Nastavne cjeline i teme | Broj sati | Potpis predavača |
|  |  |  |  |
| Vrijeme održavanja nastave od sati do sati. |
|  |  |  |  |
| Vrijeme održavanja nastave od sati do sati. |
|  |  |  |  |
| Vrijeme održavanja nastave od sati do sati. |

Pravilnik, NN 78/2009-1870